b'\n_START_ARTICLE_\nPrvi\xc4\x87 \xc5\xa0epurine\n_START_SECTION_\nGeografija\n_START_PARAGRAPH_\nTako naselje kot manj\xc5\xa1a luka sta izpostavljena ju\xc5\xbenim in severozahodnim vetrovom. V luki, zavarovani z valobranom, stoji manj\xc5\xa1i pomol na koncu katerega je svetilnik. Privez plovil je mogo\xc4\x8d na obeh straneh pomola za plovila ki imajo ugrez manj\xc5\xa1i od treh metrov._NEWLINE_Iz pomorske karte je razvidno, da svetilnik oddaja svetlobni signal: Z Bl 3s.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem. V preteklosti pa so se prebivalci ukvarjali predvse_NEWLINE_s poljedelstvom in \xc5\xbeivinorejo. Ker na otoku ni zadosti primernih obdelovalnih povr\xc5\xa1in so polja obelovali na celini, ovce pa pasli na sosednjih otokih Tijat in Zmajan.\n_START_SECTION_\nZgodovina\n_START_PARAGRAPH_\nNaselje je nastalo v 16. stoletju. Ustanovili so ga prebivalci Srime, sosednjega naselja na kopnem. V naselju stoji cerkev sv. Jelene postavljene 1620. Cerkev ima dva bogato okra\xc5\xa1ena baro\xc4\x8dna lesena oltara._NEWLINE_V nekdanjem dvorcu \xc5\xa1ibeni\xc5\xa1ke dru\xc5\xbeine Dragani\xc4\x87 - Vran\xc4\x8di\xc4\x87 hranijo sliko Bogorodica s djetetom, delo Tizianove slikarske \xc5\xa1ole, ter portret polihistorja  Fausta Vran\xc4\x8di\xc4\x87a (1551 - 1617) iz leta 1605.'